stanford-oval/wikipedia huggingface dataset:
Khalid Khannouchi

Khalid Khannouchi New Yorkin maratonilla vuonna 2007.
Khalid Khannouchi (s. 22. joulukuuta 1971 Meknès, Marokko) on yhdysvaltalainen kestävyysjuoksija, joka on keskittynyt maratonille.
Marokon kansalaisena syntynyt Khannouchi riitautui 1992 Marokon yleisurheiluliiton kanssa harjoittelukustannuksista ja muutti kolmen ystävänsä kanssa Brooklyniin New Yorkiin. Vuonna 1996 hän meni naimisiin Sandra Inoan kanssa, joka on toiminut hänen valmentajanaan ja agenttinaan. Vuonna 1997 Khannouchi voitti Chicagon maratonin ajalla 2.07.10, joka oli nopein debyyttimaraton kautta aikojen. Seuraavana vuonna hän voitti Peachtree Road Racen, 10 kilometrin maantiejuoksun, ajalla 27.47 ja sijoittui toiseksi Chicagon maratonilla ajalla 2.07.19.
Vuonna 1999 Khannouchi voitti Peachtree Road Racen ajalla 27.45. Chicagon maratonilla hän voitti kilpailun uudella maailmanennätysajalla 2.05.42. Tämä oli ensimmäinen kerta, kun haamuraja 2.06 rikottiin. 2. toukokuuta 2000 hän sai Yhdysvaltojen kansalaisuuden. Samana vuonna hän voitti Philadelphian puolimaratonin ajalla 1.01.17 ja San Blasin puolimaratonin ajalla 1.05.01. Lontoon maratonilla hän oli toinen ajalla 2.08.36, ja hän voitti Chicagon maratonin uudella Yhdysvaltojen ennätysajalla 2.07.01.
Vuonna 2002 Khannouchi voitti Kioton puolimaratonin ajalla 1.02.16. Samana vuonna hän voitti Lontoon maratonin ME-ajalla 2.05.38 ja Chicagon maratonin ajalla 2.05.56. Seuraavana vuonna hän voitti Kioton puolimaratonin ajalla 1.02.15. Vuonna 2004 hän oli Chicagon maratonin viides ajallaan 2.08.44 ja 2006 Lontoon maratonin neljäs loppuajalla 2.07.04.
Khannouchi voitti universiadeissa kultaa 5 000 metrillä ajalla 14.05,33 Buffalossa 1993.
Aiheesta muualla

http://www.khannouchi.com/
Kanadan Grand Prix 2010

|  Kanadan Grand Prix 2010  |
| --- | --- |
 8. osakilpailu 19 osakilpailusta kaudella 2010. 

Päivämäärä:  13. kesäkuuta 2010
Sijainti:  Circuit Gilles Villeneuve, Montreal, Kanada
Ratatyyppi:  Osittainen katurata
Radan pituus:  4,361 km
Kilpailun pituus:  70 kierrosta, 305,270 km
Sää:   Puolipilvinen
Paalupaikka
Kuljettaja:   Lewis Hamilton   (McLaren-Mercedes)
Paaluaika:  1.15,105
Palkintokoroke
Voittaja:   Lewis Hamilton   (McLaren-Mercedes)
Toinen:   Jenson Button   (McLaren-Mercedes)
Kolmas:   Fernando Alonso   (Ferrari)
Nopein kierros
Kuljettaja:   Robert Kubica   (Renault)
Kierrosaika:  1.16,972 (kierroksella 67)
Lewis Hamilton ja Jenson Button ajoivat kilpailun kaksoisvoittoon.
Kanadan Grand Prix 2010 (virallisesti XLVI Grand Prix du Canada) oli Formula 1 -kauden 2010 kahdeksas osakilpailu, joka ajettiin 11–13. kesäkuuta Circuit Gilles Villeneuven osittaisella katuradalla Kanadassa.
Kilpailun voitti Lewis Hamilton ottaen samalla kaksoisvoiton maanmiehensä Jenson Buttonin kanssa McLarenille, nousten samalla MM-pisteissä kärkeen.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 11. kesäkuuta | 10:00–11:30 | 17:00–18:30 | 1. vapaat harjoitukset |  Pilvinen | 19 °C | 21–23 °C | 63–70 % |
| 11. kesäkuuta | 14:00–15:30 | 21:00–22:30 | 2. vapaat harjoitukset |  Pilvinen | 21–22 °C | 26–28 °C | 48–53 % |
| 12. kesäkuuta | 10:00–11:00 | 17:00–18:00 | 3. vapaat harjoitukset |  Pilvinen | 19–20 °C | 21–24 °C | 68–76 % |
| 12. kesäkuuta | 13:00–14:00 | 20:00–21:00 | Aika-ajot |  Pilvinen | 23 °C | 29–31 °C | 52 % |
| 13. kesäkuuta | 12:00–14:00 | 19:00–21:00 | Kilpailu |  Puolipilvinen | 25–27 °C | 37–40 °C | 39–46 % |
Lähde:
Tulokset > Aika-ajot

| Sija | Nro | Kuljettaja | Talli | Aika (1>  erä) | Aika (2>  erä) | Aika (3>  erä) | Lähtöruutu |
| --- | --- | --- | --- | --- | --- | --- | --- |
| 1 | 2 |  Lewis Hamilton | McLaren-Mercedes | 1.15,889 | 1.15,528 | 1.15,105 | 1 |
| 2 | 6 |  Mark Webber | Red Bull-Renault | 1.16,423 | 1.15,692 | 1.15,373 | 7 |
| 3 | 5 |  Sebastian Vettel | Red Bull-Renault | 1.16,129 | 1.15,556 | 1,15,420 | 2 |
| 4 | 8 |  Fernando Alonso | Ferrari | 1.16,171 | 1.15,597 | 1.15,435 | 3 |
| 5 | 1 |  Jenson Button | McLaren-Mercedes | 1.16,371 | 1.15,742 | 1.15,520 | 4 |
| 6 | 15 |  Vitantonio Liuzzi | Force India-Mercedes | 1.17,086 | 1.16,171 | 1.15,648 | 5 |
| 7 | 7 |  Felipe Massa | Ferrari | 1.16,673 | 1.16,314 | 1.15,688 | 6 |
| 8 | 11 |  Robert Kubica | Renault | 1.16,370 | 1.15,682 | 1.15,715 | 8 |
| 9 | 14 |  Adrian Sutil | Force India-Mercedes | 1.16,495 | 1.16,295 | 1.15,881 | 9 |
| 10 | 4 |  Nico Rosberg | Mercedes | 1.16,350 | 1.16,001 | 1.16,071 | 10 |
| 11 | 9 |  Rubens Barrichello | Williams-Cosworth | 1.16,880 | 1.16,434 |  | 11 |
| 12 | 10 |  Nico Hülkenberg | Williams-Cosworth | 1.16,770 | 1.16,438 |  | 12 |
| 13 | 3 |  Michael Schumacher | Mercedes | 1.16,598 | 1.16,492 |  | 13 |
| 14 | 12 |  Vitali Petrov | Renault | 1.16,569 | 1.16,844 |  | 14 |
| 15 | 16 |  Sébastien Buemi | Toro Rosso-Ferrari | 1.17,356 | 1.16,928 |  | 15 |
| 16 | 17 |  Jaime Alguersuari | Toro Rosso-Ferrari | 1.17,027 | 1.17,029 |  | 16 |
| 17 | 22 |  Pedro de la Rosa | BMW Sauber-Ferrari | 1.17,611 | 1.17,384 |  | 17 |
| 18 | 23 |  Kamui Kobayashi | BMW Sauber-Ferrari | 1.18,019 |  |  | 18 |
| 19 | 19 |  Heikki Kovalainen | Lotus-Cosworth | 1.18,237 |  |  | 19 |
| 20 | 18 |  Jarno Trulli | Lotus-Cosworth | 1.18,698 |  |  | 20 |
| 21 | 24 |  Timo Glock | Virgin-Cosworth | 1.18,941 |  |  | 21 |
| 22 | 21 |  Bruno Senna | HRT-Cosworth | 1.19,484 |  |  | 22 |
| 23 | 25 |  Lucas di Grassi | Virgin-Cosworth | 1.19,675 |  |  | 23 |
| 24 | 20 |  Karun Chandhok | HRT-Cosworth | 1.27,757 |  |  | 24 |
Lähde:
Mark Webberin ja Karun Chandhokin sijoituksia pudotettiin viidellä lähtöruudulla vaihdelaatikon vaihtamisen takia.
Tulokset > Kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 2 |  Lewis Hamilton | McLaren-Mercedes | 70 | 1.33.53,456 | 1 | 25 |
| 2 | 1 |  Jenson Button | McLaren-Mercedes | 70 | +2,254 | 4 | 18 |
| 3 | 8 |  Fernando Alonso | Ferrari | 70 | +9,214 | 3 | 15 |
| 4 | 5 |  Sebastian Vettel | Red Bull-Renault | 70 | +37,817 | 2 | 12 |
| 5 | 6 |  Mark Webber | Red Bull-Renault | 70 | +39.,91 | 7 | 10 |
| 6 | 4 |  Nico Rosberg | Mercedes | 70 | +56,084 | 10 | 8 |
| 7 | 11 |  Robert Kubica | Renault | 70 | +57,300 | 8 | 6 |
| 8 | 16 |  Sébastien Buemi | Toro Rosso-Ferrari | 69 | +1 kierros | 15 | 4 |
| 9 | 15 |  Vitantonio Liuzzi | Force India-Mercedes | 69 | +1 kierros | 5 | 2 |
| 10 | 14 |  Adrian Sutil | Force India-Mercedes | 69 | +1 kierros | 9 | 1 |
| 11 | 3 |  Michael Schumacher | Mercedes | 69 | +1 kierros | 12 |  |
| 12 | 17 |  Jaime Alguersuari | Toro Rosso-Ferrari | 69 | +1 kierros | 16 |  |
| 13 | 10 |  Nico Hülkenberg | Williams-Cosworth | 69 | +1 kierros | 12 |  |
| 14 | 9 |  Rubens Barrichello | Williams-Cosworth | 69 | +1 kierros | 11 |  |
| 15 | 7 |  Felipe Massa | Ferrari | 69 | +1 kierros | 6 |  |
| 16 | 19 |  Heikki Kovalainen | Lotus-Cosworth | 68 | +2 kierrosta | 19 |  |
| 17 | 12 |  Vitali Petrov | Renault | 68 | +2 kierrosta | 14 |  |
| 18 | 20 |  Karun Chandhok | HRT-Cosworth | 66 | +4 kierrosta | 24 |  |
| 19 | 25 |  Lucas di Grassi | Virgin-Cosworth | 65 | +5 kierrosta | 23 |  |
| Kesk. | 24 |  Timo Glock | Virgin-Cosworth | 55 | Ohjaus | 21 |  |
| Kesk. | 18 |  Jarno Trulli | Lotus-Cosworth | 47 | Jarrut | 20 |  |
| Kesk. | 22 |  Pedro de la Rosa | BMW Sauber-Ferrari | 31 | Moottori | 17 |  |
| Kesk. | 21 |  Bruno Senna | HRT-Cosworth | 14 | Vaihdelaatikko | 22 |  |
| Kesk. | 23 |  Kamui Kobayashi | BMW Sauber-Ferrari | 1 | Ulosajo | 18 |  |
Lähde:
Felipe Massa sai kilpailun jälkeen 20 sekunnin aikarangaistuksen ajettuaan ylinopeutta varikolla, mutta tämä ei vaikuttanut hänen sijoitukseensa.
Tulokset > Johtokierrokset

| Nro | Kuljettaja | Talli | Johtokierrokset | Yhteensä |
| --- | --- | --- | --- | --- |
| 1 |  Lewis Hamilton | McLaren-Mercedes | 1–6, 15–25, 50–70 | 38 |
| 6 |  Mark Webber | Red Bull-Renault | 28–49 | 22 |
| 5 |  Sebastian Vettel | Red Bull-Renault | 7–13 | 7 |
| 8 |  Fernando Alonso | Ferrari | 26–27 | 2 |
| 16 |  Sébastien Buemi | Toro Rosso-Ferrari | 14 | 1 |
Muuta

Vitantonio Liuzzin uran paras lähtöruutu 6.
Robert Kubican 1. nopein kierros.
Sébastien Buemin 1. johtokierros.
Aiheesta muualla

Kuvia tai muita tiedostoja aiheesta Kanadan Grand Prix 2010 Wikimedia Commonsissa
Formula 1 -luokan Kanadan Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Mosport International Raceway (1967, 1969, 1971–1974, 1976–1977) Circuit Mont-Tremblant (1968, 1970) Circuit Gilles Villeneuve (1978–1986, 1988–2008, 2010–2019, 2022–)
Osakilpailut Formula 1 -kaudella 2010
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  Bahrain |  Australia |  Malesia |  Kiina |  Espanja |  Monaco |  Turkki |  Kanada |  Eurooppa |  Britannia |
|  Saksa |  Unkari |  Belgia |  Italia |  Singapore |  Japani |  Korea |  Brasilia |  Abu Dhabi |  |
Kirgisian pääministeri

Kirgisian pääministeri on Kirgisian hallituksen johtaja. Vuosina 2010-2021 parlamenttivaalien jälkeen enemmistön saanut puolue tai koalitio ehdotti pääministeriä, presidentti nimitti hänet jos parlamentti hyväksyi nimityksen.
Vuonna 2021 hallituksen johtajan titteliksi muuttui ministerineuvoston puheenjohtaja. Tehtävään yhdistettiin presidentinhallinnon johtaminen, ja nimitysvalta siirtyi suoraan presidentille joka voi toimia kysymättä parlamentin mielipidettä. Puheenjohtaja ehdottaa listaa muista ministereistä, ja näiden nimityksen parlamentti edelleen vahvistaa.
Luettelo Kirgisian pääministereistä

| № | Kuva | Nimi | Virassa | Virassa | Puolue |  |
| --- | --- | --- | --- | --- | --- | --- |
| 1 |  | Nasirdin Isanov | 21.1. 1991 | 29.11. 1991 | Sitoutumaton |  |
| — |  | Andrey Iordan vt | 29.11. 1991 | 10.2. 1992 | Sitoutumaton |  |
| 2 |  | Tursunbek Tšyngyshev | 10.2. 1992 | 13.12. 1993 | Sitoutumaton |  |
| — |  | Almanbet Matubraimov vt. | 13.12. 1993 | 14.12. 1993 | Sitoutumaton |  |
| 3 |  | Apas Jumagulov | 14. 12. 1993 | 14.3. 1998 | Sitoutumaton |  |
| 4 |  | Kubanytšbek Jumalijev | 14.3. 1998 | 23.12. 1998 | Sitoutumaton |  |
| — |  | Boris Silajev vt. | 23.12. 1998 | 25.12 1998 | Sitoutumaton |  |
| 5 |  | Jumabek Ibraimov | 25.12. 1998 | 4.4. 1999 | Sitoutumaton |  |
| — |  | Boris Silajev vt. | 4.4. 1999 | 12.4. 1999 | Sitoutumaton |  |
| 6 |  | Amangeldy Muralijev | 12.4. 1999 | 21.12. 2000 | Sitoutumaton |  |
| 7 |  | Kurmanbek Bakijev | 21.12. 2000 | 22.5. 2002 | Sitoutumaton |  |
| 8 |  | Nikolai Tanajev | 22.5. 2002 | 25.3. 2005 | Sitoutumaton |  |
| (7) |  | Kurmanbek Bakijev | 25.3. 2005 | 20.6. 2005 | Kirgisian kansanliike |  |
| — |  | Medetbek Kerimkulov vt. | 20.6. 2005 | 10.7. 2005 | Sitoutumaton |  |
| (7) |  | Kurmanbek Bakijev | 10.7. 2005 | 15.8. 2005 | Kirgisian kansanliike |  |
| 9 |  | Feliks Kulov | 15.8. 2005 | 29.1. 2007 | Ar-Namys |  |
| 10 |  | Azim Isabekov | 29.1. 2007 | 29.3. 2007 | Ar-Namys |  |
| 11 |  | Almazbek Atambajev | 29.3. 2007 | 28.11. 2007 | Sosiaalidemokraatti |  |
| — |  | Iskenderbek Aidaralijev vt. | 28.11. 2007 | 24.12. 2007 | Sitoutumaton |  |
| 12 |  | Igor Tšudinov | 24.12. 2007 | 21.10. 2009 | Ak Jol |  |
| 13 |  | Daniar Usenov | 21.10. 2009 | 7.4. 2010 | Ak Jol |  |
Virka täyttämättä (7.4. – 17.12. 2010)
| (11) |  | Almazbek Atambajev | 17.12 2010 | 23.9. 2011 | Sosiaalidemokraatti |  |
| — |  | Omurbek Babanov vt. | 23.9. 2011 | 14.11. 2011 | Kirgisian republikaaninen puolue |  |
| (11) |  | Almazbek Atambajev | 14.11. 2011 | 1.12. 2011 | Sosiaalidemokraatti |  |
| 14 |  | Omurbek Babanov | 1.12. 2011 | 1.9. 2012 | Kirgisian republikaaninen puolue |  |
| — |  | Aaly Karashev vt. | 1.9. 2012 | 5.9. 2012 | Kirgisian republikaaninen puolue |  |
| 15 |  | Zhantoro Satybaldijev | 5.9. 2012 | 25.3. 2014 | Sitoutumaton |  |
| 16 |  | Djoomart Otorbaev | 25.3. 2014 | 1.5. 2015 | Sitoutumaton |  |
| 17 |  | Temir Sarijev | 1.5. 2015 | 13.4. 2016 | Akshumkar |  |
| 18 |  | Sooronbai Žeenbekov | 13.4. 2016 | 22.8. 2017 | Sosiaalidemokraatti |  |
| — |  | Muhammetkalyi Abylgaziev vt. | 22.8. 2017 | 26.8. 2017 | Sitoutumaton |  |
| 19 |  | Sapar Isakov | 26.8. 2017 | 19.4. 2018 | Sosiaalidemokraatti |  |
| 20 |  | Muhammetkalyi Abylgaziev | 20. huhtikuuta 2018 | 2020 | Sitoutumaton |  |
| 21 |  | Koubatbek Boronov | 2020 | 2020 | Sitoutumaton |  |
| 22 |  | Sadyr Žaparov | 2020 | 2020 | Mekenchil |  |
| 23 |  | Artem Novikov | 2020 | 2021 | Sitoutumaton |  |
| 24 |  | Ulukbek Maripov | 2021 | 2021 | Sitoutumaton |  |
| 25 |  | Akylbek Žaparov | 2021 | alkaen | Ar-Namys |  |
Käännös suomeksi
Kinsella

Kinsella on muun muassa seuraavien henkilöiden sukunimi:
Alice Kinsella (s. 2001), brittiläinen telinevoimistelija
Eamonn Kinsella (1932–1991), irlantilainen pika-aitajuoksija
John Kinsella (1932–2021), irlantilainen säveltäjä
Sophie Kinsella (s. 1969), englantilainen kirjailija
Thomas Kinsella (1928–2021), irlantilainen runoilija ja kääntäjä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kantatie 77

Kantatie 77 on Kyyjärveltä Viitasaaren kautta Kuopion pohjoispuolelle Siilinjärvelle kulkeva kantatie. Tie on keskisen Suomen itä-länsisuuntainen pääväylä. Tien pituus on 182 kilometriä, ja se on osa Sinistä tietä. Yhdessä valtatien 16 ja valtatien 9 Kuopion itäpuolisen osuuden kanssa se muodostaa Suomen poikki kulkevan poikittaisväylän. Tie on kokonaisuudessaan kaksikaistainen ja liikennemääriinsä nähden vaihtelevan tasoinen.
Reitti

Kyyjärvi (vt 13)
Karstula
Kivijärvi (kt 58)
Kannonkoski (st 648)
Viitasaari (st 659, vt 4 E75)
Keitele (st 552)
Pielavesi (st 561, st 554, st 560)
Kuopio (entinen Maaninka)
Siilinjärvi (vt 5 E63, kt 75)
Historiaa

Vuoden 1938 tienumerointijärjestelmässä kantatie 77 oli Oulun ja Kajaanin välinen tie, joka aluksi kulki Oulujoen eteläpuolta. 1950-luvulla kantatie siirrettiin joen pohjoispuolelle. Kun joen eteläpuolisen tien kunnostus valmistui 1970-luvulla, nimettiin se valtatieksi 22 ja tienumero 77 poistui käytöstä. Joen pohjoispuolella kulkenut entinen kantatie 77 muutettiin ensin maantieksi 830 ja myöhemmin 1990-luvulla yhdystieksi 8300.
Siilinjärven ja Viitasaaren välinen tie valmistui 1970-luvun puolivälissä, ja tie numeroitiin alun perin maantieksi 557. Viitasaaren ja Kyyjärven välillä tie valmistui lopullisesti vuonna 1986, jolloin koko osuus nimettiin kantatieksi 77.
Tiehankkeita

Kantatie 77 on ollut etenkin Taimoniemen ja Keiteleen välisellä 22 kilometrin mittaisella osuudella liikennemääriinsä ja tieluokkaansa nähden liian kapea, mutkainen, mäkinen ja huonokuntoinen. Ohitusmahdollisuuksia on ollut vähän, valaistus on ollut niukkaa ja osuudella on ollut paljon vaarallisia risteyksiä. Kesällä 2015 käynnistyivät tien parannustyöt, Hankkeen oli määrä valmistua kesällä 2017.
Useat Keski-Suomen ja Pohjois-Savon kunnat ovat esittäneet tien muuttamista valtatieksi. Asia on mainittu myös ainakin Keski-Suomen ja Ylä-Savon maakuntakaavoissa. Pidemmän aikavälin suunnitelmissa on valtatien 16 numeroinnin jatkaminen Kyyjärveltä Kuhmoon, jolloin kantatienumero 77 poistuisi jo toisen kerran käytöstä.[lähde? ]
Joukkoliikenne

Kantatiellä 77 kulkee kohtalaisesti vuoroja. Pikavuoro Vaasasta Joensuuhun kulkee tien kautta kerran päivässä molempiin suuntiin. Pielavesi–Kuopio–Pielavesi-välillä kulkee arkipäivinä noin kymmenen vuoroa. Lisäksi on muutamia koululaisvuoroja.
Kirmanjärvi

| Kirmanjärvi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Savo
Kunnat:  Iisalmi
Koordinaatit:  63°29′18″N, 27°18′04″E
Vesistöalue ja valuma-alueen tietoja
Päävesistöalue:  Vuoksen vesistö (04)
Järvinumero:  04.516.1.001
Mittaustietoja
Pinnankorkeus:  86,1 m 
Rantaviiva:  14,19 km 
Pinta-ala:  3,13 km² 
Tilavuus:  0,0109 km³ 
Keskisyvyys:  3,6 m 
Suurin syvyys:  10 m 
Saaria:  ei saaria
 fiKirmanjärvi 
Kirmanjärvi (myös Kirmanjärvet) on runsasravinteinen, saareton ja suurelta osin kulttuurimaiseman reunustama järvi Iisalmen keskustan kaakkoispuolella Pohjois-Savossa. Sen pinta-ala on 3,1 neliökilometriä. Etäisyys Kuopiosta on 65 kilometriä pohjoisluoteeseen.
Maantiede

Kirmanjärven pituus kaakosta luoteeseen on 5,5 kilometriä. Leveys lännestä itään on 850 metriä. Suurin osa järvestä on melko tasaleveää, aivan etelässä järvi kapenee huomattavasti. Järven pohjoisin osa on Pieni-Kirma, jota erottaa pääaltaasta Salmenniemi ja yhdistää pääaltaaseen noin 50 metriä leveä salmi. Vain kymmenen hehtaaria Kirmanjärvestä on vähintään seitsemän metriä syvä. Järven eteläpuoliskolla sijaitsee noin puolen hehtaarin laajuinen kymmenen metriä syvä alue. Pieni-Kirman syvin kohta on seitsemän metriä.
Kirmanjärven rannoilla on peltomaata, laajin metsäalue sijaitsee länsirannalla, joka on muita ranta-alueita jyrkempi. Länsiranta kuuluu Kirmanjärven ja Nerkoonjärven väliseen kannakseen, jonka kapein kohta on noin 300 metriä. Kannaksen kautta kulkee rautatie ja valtatie 5. Pieni-Kirma on kokonaan peltojen ympäröimä.
Kirmanjärveen laskee Roimanpuro luoteesta Pikku-Ahmosta (86,8 metriä mpy). Kirmanjärvi kapenee eteläosastaan Kirmanjoeksi, joka laskee lounaaseen Nerkoonjärveen (85,8 metriä mpy).
Kirmanjärven vesitilavuus on 10 916 000 kuutiometriä. Järven ekologinen tila on tyydyttävä.
Kirmanjärvi (04.516.1.001) kuuluu Kirmanjoen valuma-alueeseen (04.516), joka on kolmannen jakovaiheen vesistö Vuoksen vesistössä (04). Toinen jakovaihe on Onkiveden alue (04.51) ja ensimmäinen on Iisalmen reitin valuma-alue (04.5). Kirmanjärvi on laajin Kirmanjoen valuma-alueen viidestä vähintään hehtaarin laajuisesta vakavedestä. Alueen muut järvet ovat Iso-Ahmo, Pikku-Ahmo, Kangaslampi ja nimetön järvi.
Kirmanjärvi on kymmenenneksi laajin Siilinjärven 115:stä vakavedestä. Sitä edeltää Viitaanjärvi ja seuraa Hernejärvi.
Kehä (albumi)

| Kehä Uniklubi |
| --- | --- | --- |

Studioalbumin tiedot
 Julkaistu: 2. marraskuuta 2005
 Tuottaja(t): Jari Latomaa
 Tyylilaji: rock
 Levy-yhtiö: Universal Music Group
Listasijoitukset
  3.
Uniklubin muut julkaisut
| Rakkautta ja piikkilankaa 2004 | Kehä 2005 | Luotisade 2007 |
Kehä on Uniklubin toinen albumi, joka ilmestyi 2. marraskuuta 2005. Levy on myynyt edeltäjänsä tavoin platinaa.
Albumi debytoi Suomen virallisen listan kolmannella sijalla, ja pysyi listalla yhteensä 18 viikkoa.
Albumi on äänitetty Petrax ja Deerhouse-studioilla. Tuottaja Jari Latomaa soittaa albumilla koskettimia.
Suurimman osan kappaleista ovat säveltäneet Jussi ja Janne Selo yhdessä ja sanoittanut Jussi itse.
Kappaleista Huomenna ja Kaikki mitä mä annoin on kuvattu musiikkivideot.
Kappaleet

Säv. Janne ja Jussi Selo ja san. Jussi Selo, ellei tosin mainittu.
Kiertää kehää – 3.43  (säv. ja san. Teemu Rajamäki)
Haudattu – 4.00 (säv. Janne ja Jussi Selo ja Pasi Viitala)
Huomenna – 3.52  (säv. ja san. Jussi Selo)
Uneen – 3.19
Lasinsirpaleilla – 3.51 (säv. ja san. Teemu Rajamäki)
Kaikki mitä mä annoin – 3.20
Ei kukaan – 3.31 (säv. Janne Selo ja Teemu Rajamäki, san. Teemu Rajamäki)
Tuhka – 5.18
Palvelija – 4.22 (säv. ja san. Jussi Selo)
Menneisyys – 3.46
Kaksi kuvaa – 4.14 (säv. ja san. Teemu Rajamäki)
Arvostelut

Smackthejack.net:
Soundi:
Kokofata

| Kokofata |
| --- | --- |
 Kokofata
 Koordinaatit: 12°52′57″N, 9°56′45″W 
Valtio:  Mali
Alue:  Kayesin alue
Piiri:  Kitan piiri
Hallinto:  
 – Hallinnon tyyppi:  maalaiskunta
Väkiluku (2009):  22 100
Infobox OKVirheellinen NIMI-arvo: 
Kokofata on maalaiskunta ja sen keskuskylä Kayesin alueen Kitan piirissä Malissa. Se sijaitsee piirin lounaisosassa noin 60 kilometriä Kitasta länteen. Kunnassa on 22 100 ja keskuskylässä 4 700 asukasta (vuonna 2009).
Kokofatan kunta rajoittuu pohjoisessa Kitan piirin Kobrin ja Tambagan, idässä Bougaribayan ja Gadougou I:n, etelässä Kouloun sekä lännessä Kéniéban piirin Kouroukoton ja Bafoulabén piirin Bamafélén kuntiin. Seutu on pinnanmuodostukseltaan tasankoa, jonka yllä kohoaa Konlokonron eli Kékérékouroun vuori. Länsirajalla virtaa Bafing, johon laskee sen sivujoki Balé. Sademäärä on melko korkea ja kasvillisuus runsasta.
Kuntaan kuuluu 17 kylää. Asukkaat ovat etupäässä mandinkoja ja fulbeja. Bozot harjoittavat vesistöjen varrella kalastusta.
Kokofatan kautta kulkee Kitan ja Senegalin rajan välinen maantie RN24. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi ja maissi. Myytäväksi kasvatetaan maapähkinää ja puuvillaa.
Kreikan parlamenttivaalit 2015

Kreikan parlamenttivaalit 2015 voi viitata seuraaviin vaaleihin:
Kreikan parlamenttivaalit tammikuussa 2015
Kreikan parlamenttivaalit syyskuussa 2015
Konstantin Kovanko

| Konstantin Kovanko |
| --- | --- |
 Konstantin Kovanko vuonna 1918.
Henkilötiedot
Syntynyt: 27. huhtikuuta 1873 Pietari
Kuollut: 21. lokakuuta 1918 Helsinki
Sotilashenkilö
Palvelusmaa(t):  Venäjän keisarikunta
Palvelusvuodet:  1891–1918
Taistelut ja sodat:  Ensimmäinen maailmansota
Sotilasarvo:  Eversti
Konstantin Jevgenjevitš Kovanko (ven. Константин Евгеньевич Кованько; 27. huhtikuuta (J: 15. huhtikuuta) 1873 Pietari – 21. lokakuuta 1918 Helsinki, Suomi) oli venäläinen eversti, joka toimi Viaporin laivastotukikohdan viimeisenä venäläisenä komendanttina sekä huhti–toukokuussa 1918 lyhyen aikaa Neuvosto-Venäjän diplomaattisena edustajana Suomessa.
Kovanko valmistui aliluutnantiksi Moskovan kadettikoulusta vuonna 1891 ja yleni vuoteen 1904 mennessä kapteeniksi. Hän osallistui vuoden 1906 Viaporin kapinan kukistamiseen. Everstiluutnantiksi ja Viaporin 1. tykistörykmentin komentajaksi ylennyt Kovanko nimitettiin lokakuussa 1917 koko Viaporin linnoituksen komendatiksi. Suomen sisällissodan aikana hän johti komissiota, jonka tuli huolehtia linnoituksen luovuttamisesta Suomen punaisille ja tarvikkeiden evakuoimisesta Venäjälle. Saksan Itämeren-divisioonan kanssa tehdyn Hangon sopimuksen nojalla hän määräsi kuitenkin varuskunnan antautumaan ja sen tykkien lukot purettaviksi saksalaisten saapuessa Helsinkiin.
Neuvosto-Venäjän hallitus oli 9. huhtikuuta 1918 nimittänyt diplomaattiseksi edustajakseen Helsinkiin kontra-amiraali Aleksandr Ružekin, joka oli kuitenkin jo muutamaa päivää aiemmin jäänyt maihinnousseiden saksalaisten panttivangiksi Hangossa. Niinpä bolševikki Ivar Smilgan johtama Suomen aluekomitea nimesi Kovankon Ružekin tilalle. Neuvostohallitus hyväksyi nimityksen jälkeenpäin. Kovanko perusti Helsingin Bulevardilla sijainneeseen vanhaan santarmihallituksen taloon Venäjän konsulaatin, joka hoiti venäläisten asioita valkoisessa Suomessa. Suomen senaatilla ei tuolloin ollut diplomaattisuhteita Neuvosto-Venäjään, jonka kanssa se katsoi olevansa sotatilassa sisällissodan päätyttyäkin, mutta edustuston toiminta sallittiin aluksi, koska se auttoi Venäjän kansalaisten toimittamisessa pois Suomesta. Konsulaatti myös julkaisi Suomessa olleille venäläisille suunnattua Russki vestnik -lehteä.
Suomen senaatti ilmoitti 11. toukokuuta, ettei se aikonut tunnustaa mitään Neuvosto-Venäjän diplomaattista edustusta Suomessa. Suomen viranomaiset vangitsivat Kovankon 23. toukokuuta 1918 ja lakkauttivat konsulaatin. Hänet vapautettiin vanginvaihtosopimuksen nojalla elokuussa 1918. Pian tämän jälkeen hän sairastui ja kuoli Helsingissä saman vuoden lokakuussa. Kuolinsyyksi kerrottiin munuaissairauden aiheuttama verenmyrkytys. Hänet haudattiin Helsingin ortodoksiselle hautausmaalle.